  Майя Бывальцева Калининград улосвылын бырем красноармеецлэсь ӵыжы-выжыоссэ утчало Удмуртиын, ивортэ Суд приставъёслэн федерал ёзэссылэн элькунъя Управлениезлэн пресс-службаез. «Вахта памяти-2016» ужрад улсын Калининград улосвылысь нюлэсын Горд армиысь ожгарчиосты ватэм инты шедьтэмын. Одӥгезлэн солдатлэн сапегаз пуньы вылэм, вылаз Калабин фамилия ӵабъяса гожтэмын», — верамын ивортонын. «Мемориал» базая 8-тӥ оштолэзе 1945-тӥ арын со интыын быриз 1923-тӥ арын вордскем Калабин Геннадий Александрович. Азьвылгес ужкагазъёсъя лыдъяське вал, со Восточной Пруссиысь Кёнигсбрег провинциысь Нестренен гуртлэн шунды ӝужан палаз вынлыко шайгуын ватэмын шуыса. Зэмзэ ке, солэсь шедьтэм лысьӧмъёссэ Калининград улосвылысь Переславское каргуртысь совето ожгарчиослэн вынлыко шайгуазы ватӥзы. Со сярысь ивортонэз сётон понна али поисковикъёс бырем ожгарчилэсь ӵыжы-выжыоссэ утчало. Кызьы тодмо, 1941-тӥ арын Ижкарысь Азин реввоенкомтэн армие басьтэмлэсь азьвыл, воргорон кузпалыныз Клавдия Кузнецоваен Ижкарын Ленин урамысь 33 номеро юртын улӥз. Берлоез служба нуон интыез вал 5-тӥ армилэн 128-тӥ нимаз армейской штрафной рота. Калабинлэн ӵыжы-выжыосыз яке сое тодӥсьёс суд приставъёслэн элькунъя управлениысьтызы поисковой отрядлэн кивалтӥсеныз Степан Петрович Яцинюкен 8-912-750-62-88 телефон пыр герӟаськыны быгато. Тегъёс: Мерлык Ижкар Удмуртия БыдӟымАтыкайож судприставъёс  